Semjon Budjonnõi (jõelaev)
Semjon Budjonnõi (vene keeles Семён Будённый) on nelja tekiga Valerian Kuibõšev-klassi Venemaa jõereisilaev, mis on ehitatud Národný Podnik Škoda Komárno laevatehases (slovaki keeles Slovenské Lodenice n.p. Komárno) Komárnos Tšehhoslovakkias 1981. aastal. Laev sai nime Nõukogude Liidu marssali Semjon Budjonnõi auks. Kiil pandi laevale tehasenumbriga 2008 Národný Podnik Škoda Komárno laevatehases Komárnos ning laev anti Nižni Novgorodis asuvale Volga Laevakompaniile (VORP) üle 1981. aastal. Volga Laevakompanii ja hiljem selle tütarettevõtted Volga-Flot-Tur ning Vodohod (vene keeles ВодоходЪ) on kasutanud Semjon Budjonnõit tänapäevani. Kapten (seisuga 2011) on Vitali Kistenj. 2012. aastal on kavas laeva kasutada kruiisidel eeskätt Samarast ja Togliattist.